ইসলামিক সলিডারিটি গেমস ২০২১
ইসলামিক সলিডারিটি গেমস ২০২১ (তুর্কি: 2021 İslami Dayanışma Oyunları) ইসলামিক সলিডারিটি স্পোর্টস ফেডারেশন (আইএসএসএফ) কর্তৃক আয়োজিত ইসলামিক সলিডারিটি গেমসের ৫ম আসর। ২০২২ সালের ৯ থেকে ১৮ আগস্ট তুরস্কের কোনিয়াতে প্রতিযোগিতাটি অনুষ্ঠিত হয়। তুর্কি অলিম্পিক কমিটি এবারই প্রথম এ প্রতিযোগিতাটি আয়োজন করছে। প্রতিযোগিতাটি ২০২১ সালের ২০ থেকে ২৯ আগস্ট অনুষ্ঠিত হওয়ার কথা ছিল। কিন্তু গ্রীষ্মকালীন অলিম্পিক ২০২০-এর তারিখ কাছাকাছি সময়ে থাকায় ২০২০ সালের জুলাইয়ে আইএসএসএফ ইভেন্টটি পিছিয়ে ২০২১ সালের ১০ থেকে ১৯ সেপ্টেম্বর নেওয়ার কথা ঘোষণা করে। তবে, অংশগ্রহণকারী দেশগুলোতে কোভিড-১৯ পরিস্থিতির অবনতির কারণে ২০২১ সালের মে মাসে উক্ত তারিখটিও বাতিল করার ঘোষণা দেওয়া হয় এবং ২০২২-এর আগস্টে প্রতিযোগিতাটি আয়োজনের সিদ্ধান্ত নেওয়া হয়।